Ehdotus: neuvoston asetus, tiettyjen alusryhmien sulkemisesta asetuksen (EY) N:o 1342/2008 III luvussa säädetyn pyyntiponnistusjärjestelmän ulkopuolelle /* KOM/2009/0349 lopull. */





[pic] | EUROOPAN YHTEISÖJEN KOMISSIO | Bryssel 8.7.2009 KOM(2009) 349 lopullinen Ehdotus: NEUVOSTON ASETUS, tiettyjen alusryhmien sulkemisesta asetuksen (EY) N:o 1342/2008 III luvussa säädetyn pyyntiponnistusjärjestelmän ulkopuolelle PERUSTELUT Turskakantoja ja turskakantoja hyödyntävää kalastustoimintaa koskevan pitkän aikavälin suunnitelman vahvistamisesta ja asetuksen (EY) N:o 423/2004 kumoamisesta annetun asetuksen (EY) N:o 1342/2008 11 artiklan 2 kohdan mukaan neuvosto voi komission ehdotuksesta ja jäsenvaltioiden toimittamien tietojen ja STECF:n antamien lausuntojen perusteella jättää tietyt alusryhmät pyyntiponnistusjärjestelmän ulkopuolelle edellyttäen, että kyseisten alusten turskasaaliista ja poisheitetyistä määristä on saatavilla asianmukaiset tiedot, turskasaaliiden prosenttiosuus ei ylitä 1,5:tä prosenttia alusryhmän kokonaissaaliista ja että ryhmän ottaminen pyyntiponnistusjärjestelmän piiriin olisi kohtuuton hallinnollinen rasite verrattuna kokonaisvaikutukseen, joka sillä on turskakantoihin. Tässä vaiheessa Ranska, Saksa, Irlanti, Ruotsi, Espanja, Puola ja Yhdistynyt kuningaskunta ovat pyytäneet tiettyjen alusryhmien sulkemista järjestelmän ulkopuolelle. STECF:n antaman lausunnon mukaan Ruotsin toimittamat tiedot ja tiedot, jotka Espanja on toimittanut pyynnöstään sulkea ICES-alueella IV a kummeliturskaa kalastava pohjatroolilaivastonsa järjestelmän ulkopuolelle, osoittavat riittävästi, että turskasaaliit, alusryhmien poisheitetyt määrät mukaan luettuina, täyttävät asetuksen (EY) N:o 1342/2008 11 artiklan 2 kohdassa säädetyt edellytykset, ja ne voidaan sen vuoksi sulkea pyyntiponnistusjärjestelmän ulkopuolelle. Muiden pyyntöjen osalta STECF totesi, että toimitetut tiedot eivät olleet riittäviä sen vahvistamiseksi, että kyseiset edellytykset täyttyivät. Tällä ehdotuksella on tarkoitus sulkea alusryhmät asetuksen (EY) N:o 1342/2008 III luvun soveltamisen ulkopuolelle. Neuvostoa pyydetään hyväksymään tämä ehdotus mahdollisimman pian, jotta kalastajat voisivat suunnitella nykyistä kalastuskautta koskevaa toimintaansa. Ehdotus: NEUVOSTON ASETUS, tiettyjen alusryhmien sulkemisesta asetuksen (EY) N:o 1342/2008 III luvussa säädetyn pyyntiponnistusjärjestelmän ulkopuolelle EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon turskakantoja ja turskakantoja hyödyntävää kalastustoimintaa koskevan pitkän aikavälin suunnitelman vahvistamisesta ja asetuksen (EY) N:o 423/2004 kumoamisesta annetun neuvoston asetuksen (EY) N:o 1342/2008[1] ja erityisesti sen 11 artiklan, ottaa huomioon komission ehdotuksen, sekä katsoo seuraavaa: (1) Komission asetuksen (EY) N:o 1342/2008 III luvussa vahvistetaan pyyntiponnistusjärjestelmä, jossa jäsenvaltioille jaetaan vuosittain kalastusmahdollisuudet pyyntiponnistuksen muodossa. Mainitun asetuksen 11 artiklan 2 kohdan mukaan neuvosto voi komission ehdotuksesta ja jäsenvaltioiden toimittamien tietojen ja STECF:n antamien lausuntojen perusteella jättää tietyt alusryhmät pyyntiponnistusjärjestelmän ulkopuolelle edellyttäen, että kyseisten alusten turskasaaliista ja poisheitetyistä määristä on saatavilla asianmukaiset tiedot, turskasaaliiden prosenttiosuus ei ylitä 1,5:tä prosenttia alusryhmän kokonaissaaliista ja että ryhmän ottaminen pyyntiponnistusjärjestelmän piiriin olisi kohtuuton hallinnollinen rasite verrattuna kokonaisvaikutukseen, joka sillä on turskakantoihin. (2) Ruotsi on toimittanut tietoja, jotka koskevat Skagerrakissa ja Kattegatissa asetuksen (EY) N:o 43/2009 liitteen III lisäyksessä 2 määritellyllä valikoivalla lajitteluristikolla keisarihummeria kalastavan 156 aluksen ryhmän turskasaaliita. Kyseisten tietojen, jotka STECF on arvioinut, perusteella voidaan vahvistaa, että kyseisen alusryhmän turskasaaliit poisheitetyt määrät mukaan luettuina kaudella, jona ne käyttävät yksinomaan kyseistä valikoivaa pyydystä, ei ylitä 1,5:tä prosenttia kyseisen alusryhmän kokonaissaaliista vastaavalla kaudella. Kun otetaan lisäksi huomioon Ruotsin turskasaaliita Pohjanmerellä, Skagerrakissa ja Kattegatissa koskeva valvontaohjelma ja se, että kyseisen ryhmän sisällyttäminen järjestelmään aiheuttaisi kohtuuttoman hallinnollisen rasitteen verrattuna kokonaisvaikutukseen, joka sillä on turskakantoihin, on aiheellista sulkea kyseinen alusryhmä asetuksen (EY) N:o 1342/2008 III luvussa säädetyn pyyntiponnistusjärjestelmän soveltamisen ulkopuolelle kaudella, jona alukset käyttävät yksinomaan kyseisiä pyydyksiä. (3) Espanja on toimittanut toimitti tietoja, jotka koskevat Skotlannin länsipuolella pohjatrooleilla pääasiassa kummeliturskaa kalastavan 88 aluksen ryhmän turskasaaliita. Kyseisten tietojen, jotka STECF on arvioinut, perusteella voidaan vahvistaa, että kyseisen alusryhmän turskasaaliit poisheitetyt määrät mukaan luettuina eivät ylitä 1,5:tä prosenttia kyseisen alusryhmän kokonaissaaliista vastaavalla kaudella. Kun otetaan lisäksi huomioon kyseisen alusryhmän kalastustoiminnan seurannan ja valvonnan varmistamiseksi voimassa olevat toimenpiteet ja se, että kyseisen ryhmän sisällyttäminen järjestelmään aiheuttaisi kohtuuttoman hallinnollisen rasitteen verrattuna kokonaisvaikutukseen, joka sillä on turskakantoihin, on aiheellista sulkea kyseinen alusryhmä asetuksen (EY) N:o 1342/2008 III luvussa säädetyn pyyntiponnistusjärjestelmän soveltamisen ulkopuolelle. (4) Koska jäsenvaltiot hallinnoivat pyyntiponnistusta ja pyyntiponnistusten rajoitusten noudattamista 1 päivästä helmikuuta 2009 31 päivään tammikuuta 2010 ulottuvan kalastuskauden perusteella ja kun otetaan huomioon, että asetus (EY) N:o 1342/2008 hyväksyttiin vain vähän ennen kyseisen kalastuskauden alkua, on aiheellista soveltaa kyseisiä poikkeuksia koko kalastuskauden ajan ja sen vuoksi 1 päivästä helmikuuta 2009 alkaen, ON ANTANUT TÄMÄN ASETUKSEN: 1 artikla Sulkeminen asetuksen (EY) N:o 1342/2008 mukaisen pyyntiponnistusjärjestelmän ulkopuolelle Seuraavat alusryhmät suljetaan asetuksen (EY) N:o 1342/2008 III luvussa säädetyn pyyntiponnistusjärjestelmän ulkopuolelle: a) Ruotsin lipun alla purjehtiva 156 aluksen ryhmä, joka ilmoitetaan 26 päivänä helmikuuta 2009 päivätyssä Ruotsin pyynnössä, sellaisena kuin se on täydennettynä 8 päivänä huhtikuuta 2009 päivätyllä kirjeellä, ja joka kalastaa Skagerrakissa ja Kattegatissa kaudella, jona kyseiset alukset kalastavat yksinomaan asetuksen (EY) N:o 43/2009 liitteen III lisäyksessä 2 määritellyllä lajitteluristikolla keisarihummeria; b) Espanjan lipun alla purjehtiva 88 aluksen ryhmä, joka ilmoitetaan 2 päivänä joulukuuta 2008 päivätyssä Espanjan pyynnössä, sellaisena kuin se on täydennettynä 6 ja 14 päivänä maaliskuuta 2009 päivätyillä kirjeillä, ja joka kalastaa pohjatrooleilla, joiden silmäkoko on vähintään 100 millimetriä, Skotlannin länsipuolen mannerrinteessä 200–1 000 metrin syvyydessä syvänmeren lajeja ja kummeliturskaa. 2 artikla Voimaantulo Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä. Sitä sovelletaan 1 päivästä helmikuuta 2009. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä Neuvoston puolesta Puheenjohtaja [1] EUVL L 348, 24.12.2008, s. 20.